Source: https://www.riigiteataja.ee/akt/131012017003
Timestamp: 2017-07-21 18:47:19+00:00
Document Index: 6929805

Matched Legal Cases: ['§ 3', '§ 71', '§ 1', '§ 2', '§ 3', '§ 4']

Albu valla, Ambla valla, Imavere valla, Järva-Jaani valla, Kareda valla ja Koigi valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmine – Riigi Teataja
Albu valla, Ambla valla, Imavere valla, Järva-Jaani valla, Kareda valla ja Koigi valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmine - sisukord
Väljaandja:Vabariigi ValitsusAkti liik:määrusTeksti liik:algtekst-terviktekstRedaktsiooni jõustumise kp:01.02.2017Redaktsiooni kehtivuse lõpp:30.06.2017Avaldamismärge:RT I, 31.01.2017, 3
Albu valla, Ambla valla, Imavere valla, Järva-Jaani valla, Kareda valla ja Koigi valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmineVastu võetud 26.01.2017 nr 18Määrus kehtestatakse Eesti territooriumi haldusjaotuse seaduse § 3 lõike 1 ja § 71 lõigete 2‒4 alusel.§ 1. Haldusterritoriaalse korralduse muutmine (1) Albu valla, Ambla valla, Imavere valla, Järva-Jaani valla, Kareda valla ja Koigi valla ühinemise teel moodustatakse uus haldusüksus. (2) Uue haldusüksuse nimeks määratakse Järva vald.§ 2. Haldusüksuse piiri määramine ja kaardistamine (1) Haldusterritoriaalse korralduse muutmise käigus moodustatava Järva valla piiriks on endise Albu valla, Ambla valla, Imavere valla, Järva-Jaani valla, Kareda valla ja Koigi valla piir, välja arvatud nende omavahelises osas. (2) Maa-amet kannab Järva valla piiri riigi maakatastri kaardile.§ 3. Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmine Vabariigi Valitsuse 3. aprilli 1995. a määrusega nr 159 „Eesti territooriumi haldusüksuste nimistu kinnitamine“ kinnitatud „Eesti territooriumi haldusüksuste nimistut“ muudetakse järgmiselt: 1) Järva maakonna valdade loetellu lisatakse sõna „Järva,“; 2) Järva maakonna valdade loetelust jäetakse välja sõnad „Albu,“, „Ambla,“, „Imavere,“, „Järva-Jaani,“, „Kareda,“ ja „Koigi,“.§ 4. Määruse jõustumine (1) Määrus jõustub Riigi Teatajas avaldamisele järgneval päeval. (2) Paragrahvid 1 ja 3 jõustuvad Järva Vallavolikogu valimistulemuste väljakuulutamise päeval.Jüri RatasPeaministerMihhail KorbRiigihalduse ministerHeiki LootRiigisekretär